runetrust/blame-folketinget-dk huggingface dataset:
Sonja Mikkelsen (S), 1997-11-06:
Og med det lovforslag, som boligministeren har lagt frem om det almene byggeri, L 48, gennemføres decentraliseringen fuldt ud efter aftale med Kommunernes Landsforening, og jeg håber ikke, at jeg skal læse bemærkningerne til dette forslag som et signal fra SF om, at SF ikke vil medvirke til at gennemføre den sidste del af decentraliseringen, som jo samtidig betyder en omfattende forenkling af administrationen af det almene byggeri.
Frank Aaen (EL), 2009-03-10:
Derfor spørger jeg bare igen: Kan vi være sikre på, at vi inden tredjebehandlingen har et notat fra Justitsministeriet, hvor der står, at det er i orden henholdsvis ikke i orden - hvilket jeg håber at de siger - eller i hvert fald svarer på spørgsmålet om, hvorvidt man kan administrere efter en lov, der ikke er vedtaget, i strid med gældende lov?
Per Clausen (EL), 2011-05-03:
Man kan jo i hvert fald rolig sige, at mennesker, der har været syge og har været på sygedagpenge og ikke er blevet raske og ender på kontanthjælp, fordi systemet ikke er i stand til at anvise dem et andet forsørgelsesgrundlag, i hvert fald er endt i den situation helt uforskyldt.
Mette Thiesen (DF), 2023-04-11:
Vi har også set masser eksempler på, at man har gjort det dårligt på anbringelsessteder, og vi har masser af eksempler på, at kommuner ikke nødvendigvis henviser til det rigtige anbringelsessted, men måske hellere vil holde pengene internt i kommunen i stedet for at henvise til et sted, som ligger i en anden kommune.
Peter Hummelgaard (S), 2024-03-19:
Man kan jo nævne det eksempel med den episode foran Albertslund politistation, hvor en politibetjent blev skuddræbt, bl.a. på grund af frustration hos en person, som havde en psykisk lidelse, over, at vedkommende ikke kunne få en bæretilladelse til våben, så vidt jeg husker sagen i hvert fald.
Jørn Dohrmann (DF), 2007-05-24:
Men jeg vil bare sige, at Dansk Folkeparti sammen med regeringen – og jeg kan så forstå, at Enhedslisten ikke vil være med – sætter forbrugerne i højsædet ved netop bl.a. at lave kemikaliehandlingsplaner, udfasning af ftalater og alle de her ting.
Per Clausen (EL), 2007-03-20:
Det forsøger regeringen og Dansk Folkeparti så at rette lidt op på ved at indføre forskellige tilskudsordninger, og det er vel typisk, at man, når man sådan gennemfører liberaliseringer og kapitaliseringer på et område, bliver nødt til at igangsætte forskellige nødforanstaltninger efterfølgende.
Liselott Blixt (DF), 2017-10-27:
Hvor er det trist, at vi i dag har klinikker, enten private eller offentlige, hvor lægerne skifter så hurtigt, at når den ældre eller den meget syge patient kommer, er det en ny læge, der sidder i stolen foran dem, som skal høre hele patientens livshistorie eller få læst den op.
Lars Barfoed (KF), 2015-04-28:
Jeg synes derimod, at Enhedslisten er alt for hurtige til at konkludere, at man overhovedet ikke vil have en ISDS-mekanisme, uden man ved, hvad den indeholder, for alle de ting, hr. Christian Juhl nu nævnte med social dumping og multinationale selskaber, og jeg ved ikke hvad, ved vi jo slet ikke om er problemstillinger der vil være relevante, før vi ser, hvordan det endelige aftalekompleks bliver.
Thomas Jensen (S), 2009-11-05:
Den her rapport fra Programbestyrelsen anbefaler, at vi går ind med en samlet indsats, og vi har fra Socialdemokraternes side taget et af de gode instrumenter og lagt frem her, som vi kan beslutte om, og så er mit spørgsmål til hr. Hans Kristian Skibby: Rapporten udpeger 37 konkrete boligområder i Danmark, der kan betragtes som udsatte, og det er dem, vi vil imødekomme bl.a. med det her forslag.
Mikkel Dencker (DF), 2016-05-17:
Det er ikke til at sige, hvordan det forløb kommer til at ende, men hvis man forudsætter, at PSO'en bliver afskaffet til fordel for en anden finansieringsmodel for den grønne omstilling, så har vi netop et bud på, hvordan man kan fremme brugen af de store varmepumper i fjernvarmeforsyningen, altså netop fordi el bliver betragtelig billigere, hvis PSO'en bliver udfaset.
Poul Nyrup Rasmussen (S), 1999-10-07:
Når det gælder det andet spørgsmål, som hr. Jes Lunde stillede mig om fleksibilitet i Amsterdamtraktaten, så ved hr. Jes Lunde, at vi altid har lagt vægt på lige konkurrencevilkår i det indre marked, også på energibeskatningsområdet.
Kristian Hegaard (RV), 2020-10-30:
Det, som jeg faldt over før, var, at ordføreren sagde, at det var ren teknik, som Radikale Venstre var modstandere af i det her, på trods af at fru Lotte Rod jo klart sagde, at det er elementet af fravær af domstolsprøvelse, som gør Radikale Venstre meget betænkelige ved det her.
Trine Pertou Mach (EL), 2025-05-27:
Det er i virkeligheden også interessant, at man kommer til at tale om det i en minoritetssammenhæng, for i virkeligheden er kvinder og piger jo ikke en minoritet, men det er netop et rettighedsområde, som er helt åbenlyst nødvendigt, hvis man skal skabe et ligeværdigt samfund.
Nikolaj Villumsen (EL), 2016-04-12:
Man kan sikkert diskutere i lang tid, hvad for nogle intentioner dem, der skrev det, havde, men det, som jeg synes er relevant fremadrettet, og som jeg godt kunne tænke mig at høre udenrigsministerens svar på i den her debat, er, hvad for nogle initiativer man så vil tage fra udenrigsministerens side i forhold til at sikre, at EU kan tiltræde den europæiske menneskerettighedskonvention, som man reelt lovede borgerne med Lissabontraktaten.
Maja Panduro (S), 2010-03-04:
Men desværre må vi nok også erkende, at når mellem 2.000 og 2.500 udenlandske kvinder er i miljøet, og en stor del af de her kvinder er handlet og tvunget hertil, lukker nogle af vores mænd øjnene for, at den kvinde, som han lige har købt, ikke af egen fri vilje har sat sin krop til salg, men bliver holdt som slave og lejet ud imod sin vilje.
Lars Løkke Rasmussen (M), 2025-03-19:
Det er det principielt, fordi vi et land, der står på folkerettens side, og det er det også meget, meget konkret, for alle de forbedringer, vi sådan set har kunnet se oven på den våbenhvile, der blev indgået, og som nu ligger i noget, der ligner ruiner, bliver udfordret af det, vi ser i øjeblikket.
Pernille Vigsø Bagge (SF), 2008-04-02:
Jeg synes bare, at det er rigtig, rigtig mærkeligt, at der, når 80 pct. af de offentligt ansatte i Danmark er kvinder, så ikke i højere grad står noget om ligelønskommissionener, når vi lige har set, hvordan man f.eks. i Norge er kommet med en rigtig fin ligelønskommission og oven i købet fra regeringens side i Norge har afsat penge til at sikre ligeløn.
Jette Gottlieb (EL), 1998-06-02:
Der skal en forebyggende indsats til, hvis vi ikke skal ende med nye generationer med store, dyre arbejdsskadeproblemer, og den forebyggende indsats kommer ikke fra skolelærerne, for de bliver slet ikke undervist i at instruere børnene i hensigtsmæssig brug af computerne, og det nytter heller ikke meget, hvis de fysiske rammer under alle omstændigheder er elendige.
Ole Birk Olesen (LA), 2020-03-26:
Heldigvis har vi også mulighed for at være large fra den offentlige sektors side, og det er det her lovforslag et udtryk for, ved at man tillader kommuner, ligesom staten har lov til det, at betale for varer, som leveres af private, før de bliver leveret, og at man også tillader kommuner at lade være med at opkræve bod, i tilfælde af at en privat leverandør på en eller anden måde ikke har leveret i overensstemmelse med aftalen.
Lisbeth Bech-Nielsen (SF), 2025-04-04:
Så vores forslag er efter inspiration fra Cyklistforbundet og forsikringsbranchen simpelt hen at få lavet en teknisk løsning med et register, hvor en QR-kode meget, meget nemt kan vise, om den, der sælger en cykel, også er den rette ejer af cyklen.
Peter Skaarup (DF), 2020-01-28:
Antisemitisme ser vi både på den yderste venstrefløj og højrefløj, og i november sidste år i forbindelse med årsdagen for krystalnatten oplevede danske jøder antisemitismen blusse op, da en jødisk gravplads i Randers blev skændet efterfulgt af jødestjerner påsat danske jøders postkasser af danske nynazister, tilsyneladende.
Jonas Dahl (SF), 2012-08-20:
Og der står her under hovedindhold og baggrund for aftalen, at man skal sænke skatten på arbejde på den sidst tjente krone, og: »Det skal være dyrere at forbruge og producere varer, som er til skade for miljø, klima og sundhed.« Jeg synes altså, at hykleriet nogle gange er lidt stort, for når det er sådan, at man gør det selv, er det fremragende og godt og visionært, og når nu regeringen har set på hele diskussionen om sukkerafgiften, som i øvrigt er en del af finanslovaftalen, er der nærmest ikke grænser for, hvad det er til skade for.
Anders Fogh Rasmussen (V), 2002-04-17:
det altså i orden, hvis man beder en pressechef eller en anden særlig rådgiver om at udføre et sådant arbejde ulønnet, hvorved der kunne rejses mistanke om, at man i virkeligheden beder Statsministeriet eller Sundhedsministeriet, eller hvad det er for et ministerium, om at betale en løn, for at den pågældende i virkeligheden udfører gratis arbejde for partiet.
Jacob Jensen (V), 2022-10-06:
Så jeg hører egentlig her – eller det vil jeg så gerne spørge om jeg hører korrekt fra SF's side – at man sådan set er åben for at kigge på afgifts- og skattelettelser som en del af det at give et større økonomisk råderum til danskerne, som er meget, meget hårdt presset økonomisk og har meget, meget svært ved at få enderne til at mødes i husholdningsbudgettet.
Villy Søvndal (SF), 2002-05-21:
Der er en risiko for, at polakkerne stemmer nej, fordi de synes, det er unfair at skulle konkurrere med lande, der har 100 pct. statsstøtte til landbruget, mens de selv kun får 25 pct., og derfor synes jeg egentlig godt, fru Charlotte Antonsen kunne komme nærmere ind på, hvilke veje man vil følge fra regeringens side.
Charlotte Broman Mølbæk (SF), 2023-05-26:
Vi har fuldstændig glemt, helt præcis hvorfor det var, vi gjorde det, og vi har glemt hele tiden at have fokus på, at man, når man i det her land vokser op med et handicap eller man i løbet af sit liv får et handicap, så skal have nogenlunde lige muligheder for at leve et liv med livskvalitet og ikke bare være spærret inde bag fire vægge og et minimum af hjælp.
Eva Kjer Hansen (V), 2006-02-03:
Det er meget interessant, at det så også er forbigået hr. Villy Søvndals opmærksomhed, at boligselskaberne ganske rigtigt har været ude i medierne at sige, at de mener, at det skyldes loftet over kontanthjælpen, og at de synes, at der er flere børnefamilier, der bliver sat på gaden.
Poul Andersen (S), 2010-03-15:
Det er indskrevet i loven i § 3, og det vil sige, at kommissarius nu har mulighed for efter de regler, der er gældende på området, at gå i gang med, når tiden er inde til det, at ekspropriere de ejendomme, som på et eller andet givet tidspunkt alligevel skal eksproprieres, så de mennesker, der er berørt af det, kan få en afklaret situation.
Ellen Trane Nørby (V), 2021-03-04:
Der ligger et forløb inde under historiefaget, der hedder »Menneskerettigheder i et globalt perspektiv«, som fokuserer på udskolingen, og der ligger et forløb, der hedder »Mit nærområde«, som fokuserer på mellemtrinnet og udskolingen og handler om entreprenørskab og lidt forskellige andre ting.
Nanna Westerby (SF), 2009-03-24:
Mange lejere rundtomkring i landet mener jo, at regeringen driver klapjagt på dem, at regeringens politik de seneste mange år har gjort, at de er blevet overset, at de ligesom er sakket bagud i forhold til boligejerne, og så har regeringen beskyldt dem for at se spøgelser, man har sagt, at det i hvert fald ikke kunne passe, fordi man ikke gør forskel på folk i regeringen.
Simon Emil Ammitzbøll (LA), 2010-03-02:
Jeg synes, det er rimeligt nok, at hvert eneste parti kommer med deres forslag, og jeg synes sådan set også, at man gerne må genfremsætte sine forslag to gange i hver folketingssamling i 10 år, hvis man har lyst til det, men når man kommer med forslag om, at virkeligheden skal være, som den er, så synes jeg virkelig, at bunden er nået – for nu at sige det pænt.
Nicolai Wammen (S), 2019-10-22:
Det følger endvidere af budgetloven, at der i særlige tilfælde, herunder i forlængelse af folketingsvalg og i forbindelse med større reformer eller ved andre væsentlige større ændringer af statens indtægter, kan fremsættes et forslag til lov om ændring af de gældende udgiftslofter.
Ole Stavad (S), 2004-01-28:
Derfor vil jeg godt spørge hr. Mikkel Dencker, om han vil tage det samme forbehold, som jeg synes, alle kloge folk bør tage, at man ikke uden videre kan støtte det her lovforslag, før vi ved, hvad konsekvensen er, og om hr. Mikkel Dencker på forhånd vil give et tilsagn om, at såfremt der kan dokumenteres fradrag for omkostninger, man ikke har afholdt, så vil Dansk Folkeparti være med til at stemme forslaget ned?
Morten Messerschmidt (DF), 2020-02-04:
Jeg vil godt tilslutte mig, at jeg synes, det er gakket, at man ikke kan indeksere velfærdsydelser, der udbetales på dansk niveau til folk, der befinder sig i og har leveomkostninger i Bulgarien eller Kroatien eller alle de andre lande, som hr. Leif Lahn Jensens parti har stemt ind i EU.
Marlene Harpsøe (DF), 2009-05-18:
Det er Dansk Folkepartis holdning, at er man en gang dømt for dyremishandling, har man også en gang for alle vist, hvor uansvarligt et forhold man har til dyr, hvorfor man derfor helt automatisk med en dom for dyremishandling bør miste retten til at have med dyr at gøre.
Kim Edberg Andersen (NB), 2023-11-28:
Det giver jo heller ikke mening at bruge al den tid på at uddanne en toptrænet politibetjent, der er klar til at gå ned og beskytte den israelske ambassade eller tage kampen op mod besætterne, hvis vi nu kunne uddanne nogle andre og give dem nogle rettigheder, sådan at de rent faktisk kunne håndhæve det, vi egentlig ønsker de skal håndhæve, nemlig at gå ud til en sag, hvor der bliver mishandlet dyr, kigge på dem, vurdere dem fagligt og have retten til enten at tage dem med sig eller at melde den her person til den nærmeste politibetjent, der kan komme og lægge håndjernene på ham, hvis det er det, der er nødvendigt.
Morten Helveg Petersen (RV), 2003-11-21:
Jeg efterlades i hvert fald med det indtryk, at hvis der er et fast holdepunkt her i en omskiftelig verden, så er det, at hr. Villy Søvndal er aldeles upåvirket af, hvad der ellers måtte være sket rundtomkring, herunder en resolution i FN's Sikkerhedsråd, der er enstemmigt vedtaget.
Kim Behnke (FP), 1998-06-25:
Og i betragtning af, hvordan særligt forholdet mellem regeringen og dansk erhvervsliv har udviklet sig under den offentlige debat om pinsepakken, så havde vi da egentlig haft en forventning om, at statsministeren ville benytte anledningen, her inden Folketinget går på sommerferie, til at berolige dansk erhvervsliv og sige til dansk erhvervsliv, at det selvfølgelig er rigtigt, - at pinsepakken udløser en ekstra regning for dansk erhvervsliv i størrelsesordenen 2,5 mia. kr., - at det også er rigtigt, at dansk erhvervsliv årligt belastes med det såkaldte bøvl i størrelsesordenen 20 mia. kr., - at det også er rigtigt, at alene sådan en lille ændring - i hvert fald det, der politisk blev betragtet som en lille ændring - af feriepengelovgivningen på det tidspunkt udløste administrativt bøvl, der kostede erhvervslivet næsten en milliard, nemlig 800 mio. kr., - og at det også er rigtigt, at dansk erhvervsliv i øjeblikket oplever en faldende eksport, og det er i nogle af de absolutte basiserhverv - det er møbelindustrien, og det er fremstillingserhvervene, der mangler at få ordrebøgerne fyldt; det er dem, der oplever faldende eksport, - at det alt sammen er rigtigt, men at regeringen til gengæld vil love dansk erhvervsliv, at når vi samles igen til efteråret, er hovedpunktet på dagsordenen at få skabt de lempelser, som gør, at dansk erhvervsliv fortsat har konkurrenceevne, at dansk erhvervsliv har muligheder for at begynde at hyre folk igen frem for at afskedige folk, har mulighed for at få ordrebøgerne fyldt.
Marianne Jelved (RV), 2016-05-23:
Det er jo, når vi så henviser til sociallovgivningen, altså servicelovens § 81, udtryk for en socialpolitik, og kommunalbestyrelsen skal tilbyde en særlig indsats til voksne som dem, vi taler om her, med nedsat funktionsevne både fysisk og psykisk og med særlige problemer.
Benny Engelbrecht (S), 2010-12-14:
Det virker temmelig sjusket at nedsætte en arbejdsgruppe, som skal behandle et forbrugerspørgsmål, uden at forbrugerne selv er repræsenteret – ikke mindst da en del af udfordringerne netop er kommet af, at Forbrugerrådet i sit blad »Tænk« satte fokus på spørgsmålet.
Rune Lund (EL), 2016-10-06:
Jeg synes, det er vigtigt, at når det nu er sådan, at der er fire partier i oppositionen, som rent faktisk mener, at det skal ske, hvorfor skal de fire partier så ikke stemme for et forslag til vedtagelse, som lægger maksimalt pres på det sidste parti i oppositionen, for at det kommer til at ske?
Keld Albrechtsen (EL), 2004-11-19:
Jeg kan naturligvis ikke sætte en præcis procentandel på her og nu, for det kræver netop det meget grundige arbejde i udvalget, men jeg kan jo allerede se med de sager, som vi har drøftet i forbindelse med eksempler på, hvad det her kan indebære f.eks. omkring den manglende sikkerhed for ordentlig mærkning og forbud mod vildledning, der bliver svækket, at den bliver mange, mange procent ringere, end den er i dag.
Karen Hækkerup (S), 2012-01-27:
Der har været meget debat her i salen om, hvad vi skal gøre med kriminalitetstruede børn, og jeg tror egentlig, at alle er enige om, at kriminalitetstruede børn skal have den støtte og den hjælp, som de har behov for, fordi vi ønsker jo ikke, at børn havner i kriminalitet.
Margrethe Vestager (RV), 2014-05-20:
Og jeg skulle hilse og sige, at de sammenstød, der så er, når man identificerer sig med sit personnummer som det andet køn end det, man klæder sig som, opfører sig som, nemlig den kønsidentitet, man har, føles som en særdeles stor ting i virkelighedens verden, fordi vi tit identificerer os med vores personnumre.
Pernille Schnoor (ALT), 2017-04-20:
Jeg kunne godt tænke mig at høre ordføreren, om ordføreren vil være med til, at vi i stedet også prøver at fokusere lidt mere konstruktivt på et arbejdsmarked, hvor vi er i stand til at fastholde nogle af de yngre mennesker med demens, som rent faktisk gerne vil forblive på arbejdsmarkedet, men som måske i dag ikke har den mulighed, fordi arbejdsmarkedet ikke rigtig er gearet til det.
Ole Birk Olesen (LA), 2020-11-24:
Og de får så pålagt noget ekstra skat, noget ekstra afgift med det her lovforslag, som er en udmøntning af den finanslov for 2020, som regeringen har indgået med bl.a. Enhedslisten og SF, som jo gik til valg på, at der i Danmark var fattigdom, og som i valgkampen lovede at ville gøre op med fattigdommen.
Ida Auken (SF), 2009-01-22:
Jeg vil gerne spørge hr. Eyvind Vesselbo, om han har sagkundskaben på sin side, og om han kan garantere alle, der følger med i dag, at det er sagkundskabens ord, at partikelfiltre på tunge køretøjer, katalysatorer på tunge køretøjer, katalysatorer på benzinbiler og partikelfiltre på dieselbiler ikke har nogen betydning for sundhed og dødelighed i Danmark.
Josephine Fock (ALT), 2016-05-19:
Så er der noget af det, vi så slet ikke har diskuteret her, vi har jo kun diskuteret sundhedsvæsen her på talerstolen i dag, men vi skal huske på, at regionerne altså også tager sig af miljøindsatser og forurening, og det håber jeg selvfølgelig også at den kommende økonomiaftale kommer til at sætte fokus på.
Daniel Toft Jakobsen (S), 2018-03-02:
For det andet pågår der som bekendt i øjeblikket et arbejde om den fremtidige struktur for de kunstneriske uddannelser, hvilket ministeren også var inde på, og derfor giver det ikke rigtig mening at træffe beslutninger her og nu om forslag, der er kommet i form af et beslutningsforslag som det her, der vedrører strukturen omkring de kunstneriske uddannelser.
Jan E. Jørgensen (V), 2016-04-14:
Jeg vil tilslutte mig det, som både Socialdemokraternes og Dansk Folkepartis ordførere har sagt, og som begge to er kommet med en meget fin gennemgang af baggrunden for, at det her lovforslag er blevet fremsat, nemlig at der er ganske mange, som får uoverstigelige gældsproblemer, bl.a. som følge af kviklån.
Kristian Thulesen Dahl (DF), 2002-10-31:
Det er klart, at i dag får vi afsløret, hvad det er for nogle partier, der vil tage konsekvensen af deres egne ord i forbindelse med behandlingen af forslaget her, for sandheden er jo, at hvis man støtter det fremsatte beslutningsforslag, støtter man også, at regeringen får en bunden opgave, nemlig at skulle forhandle med Amtsrådsforeningen og HUR om fastholdelsen af en struktur, der også sikrer nærhed.
Lars Løkke Rasmussen (V), 2016-02-09:
Det er jo ikke sådan, at man logger indholdet af mine mobilsamtaler, men man vil kunne se via den teknologi, som jeg går rundt og bruger med min mobiltelefon, hvor jeg har været, hvis ellers man kan få en dommers ord for, at det skal man kunne se, hvis begivenheden er alvorlig nok.
Per Clausen (EL), 2008-12-04:
Man praler af, at man har taget penge fra de arbejdsløse, de syge, kontanthjælpsmodtagerne og pensionisterne og brugt dem på mennesker med psykiske lidelser, og så forsøger man i øvrigt at beskrive det, som om det hele i grunden går meget godt, og vi skal bare gøre lidt mere, for så bliver rigtig godt.
Arne Melchior (CD), 1999-12-15:
Men at der her med et snuptag er lagt hånd på noget, som mildt betragtet er særdeles uvist med hensyn til det retlige grundlag, og som - selv hvis det skulle være til stede - ikke kan være til gavn for Københavns Havn og dermed for København og for landet, det har skræmt os meget i CD, og derfor har vi, som elsker at være med i kompromis'er og aftaler, været tvunget til at melde fra her.
Line Barfod (EL), 2009-12-03:
Jeg går ikke ud fra, at der er nogen, man vil beskytte i det her, men vi bliver altså nødt til at se på, at den organiserede kriminalitet har fået lov til at brede sig voldsomt i Danmark, at det er noget, som påvirker samfundet, og som, hvis ikke vi griber ind over for det, er med til at undergrave vores demokrati.
Søren Søndergaard (EL), 2003-05-21:
eller hvis de ikke ved det, så fra forsvarsministeren eller udenrigsministeren - på, at koalitionstropperne også opfatter det på den måde, som hr. Helge Adam Møller så klart har givet udtryk for, nemlig at det selvfølgelig er deres opgave at fange den irakiske hærchef.
Ellen Trane Nørby (V), 2010-04-20:
For det her handler jo også om, hvordan vi fremadrettet som samfund skal sikre, at folk ikke kommer helt derud, hvor det er så enormt svært at få økonomien til at hænge sammen; hvor man ikke føler, at der er noget at stå op til om morgenen, når man vågner, for man har ikke noget arbejde, man har ikke nogen sociale relationer.
Ulla Tørnæs (V), 2021-12-02:
Derudover er det, der er relevant – det, der er yderst relevant – i en dansk sammenhæng, også at tage højde for, hvad Gruppen Paty i henvendelsen til os kalder undervisningsfriheden, som jo er, hvad kan man sige, en underdel, hvis jeg må kalde det det, af det, som vi taler om, når vi taler om både ytringsfrihed og forskningsfrihed.
Flemming Oppfeldt (V), 2003-03-14:
Fremover skal det være sådan, at man også kan bruge sin computer derhjemme, når man skal aflevere ansøgninger eller oplysninger til det offentlige, og derfor støtter Venstre dette lovforslag, der gør det muligt at kommunikere digitalt og elektronisk med det offentlige inden for to områder.
Henning Hyllested (EL), 2012-11-29:
Jeg vil også godt sige, at det – ud over at jeg har fået et rigtig godt svar på et spørgsmål, jeg har stillet – som ordføreren for SF gør en del ud af, jo er rigtigt, at der også i finanslovaftalen, der er indgået mellem regeringen og Enhedslisten, er et helt afsnit, der handler om initiativer mod social dumpning og øget brug af arbejdsklausuler.
Keld Albrechtsen (EL), 2003-05-12:
Det giver mig den bekymring, om ministeren i virkeligheden på grund af det, som man nu begynder at kalde de samfundsøkonomiske konsekvenser, bare ved et forslag om at lave sikkerhedszoner omkring boringer så begynder at tale om samfundsøkonomiske konsekvenser.
Ove Hygum (S), 1998-03-31:
Jeg vil dog for at undgå misforståelser slå fast, at regeringen står ved, hvad der er sagt under valgkampen, og hvad der ligger i regeringsgrundlaget, nemlig at vi vil fastholde efterlønsordningen, som vi kender den, men er indstillet på at gå ind i overvejelser om, hvorledes tingene kan gøres en smule mere fleksible.